27/10/2010 | Administración LocalMunicipal
Vimianzo
Bases da convocatoria para cubrir unha praza da escala de Administración Xeral, subescala auxiliar, vacante no cadro de persoal do Concello de Vimianzo. Sistema de selección: oposición libre, nomeada “auxiliar administrativo/a (código XUA-04)”

O obxecto destas bases é regula-la selección para cubrir unha praza pertencente á escala de administración xeral, subescala auxiliar, grupo C, subgrupo C2, consonte co establecido no artigo 76 da Lei 7/2007, do Estatuto Básico do Empregado Público, do Concello de Vimianzo, vacante no seu cadro de persoal e incluída na oferta de emprego público do exercicio 2006. Denominación do posto: auxiliar administrativo da área xurídico-administrativa. O sistema de selección que se establece para cubrir esta praza é o de acceso libre, mediante oposición. Resulta de aplicación o Estatuto básico do empregado público, aprobado pola Lei 7/2007, do 12 de abril; o Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia; o Decreto 95/1991 de selección de persoal; a Lei 7/1985, do 2 de abril, reguladora das bases réxime local; o Real Decreto 896/1991, do 7 de xuño, polo que se establecen as regras básicas e programas mínimos aos que se axustará o procedemento de selección dos funcionarios de administración local; o vixente acordo regulador do persoal funcionario do Concello de Vimianzo e as normas recollidas nas presentes bases.2.1. Esta praza está encadrada na escala de Administración Xeral, subescala auxiliar, grupo C, subgrupo C2. Terá asignada as retribucións correspondentes ó seu grupo, trienios e demáis complementos que correspondan, de conformidade coa lexislación vixente e segundo o determinado no catálogo de postos de traballo do Concello de Vimianzo. O nivel de complemento de destino é o 18.2.2. As funcións a desenvolver, sinaladas a título meramente descritivo e sen prexulgar as funcións propiamente ordenadoras da relación de postos de traballo son as seguintes: a) Mecanografía, taquigrafía, tratamento informático de textos, arquivo de documentos. b) Labores de atención e información cidadá. Formalización de solicitudes, integración de documentos nun expediente administrativo. c) Manexo de bases de datos municipais (Padrón de Habitantes e Rexistro Xeral de Entrada e Saída no Concello de Vimianzo). Tramitación de entradas e saídas, formas de notificacións e traslados de acordos. d) Xestión de Portelo Único ( Rexistro de entradas e Saídas de documentos dirixidos a Xunta de Galicia) e igualmente xestion do Rexistro de documentos para a Deputación Provincial. e) Manexo do portal Eido Local f) Información catastral e do sistema SIXPAC ó vecindario. g) Aqueloutras funcións que lle encomende a Alcaldía ou Concelleiro delegado competente, respectando o seu nivel funcionarial e de titulación. h) E, ademáis as que estatutariamente se consideren funcións propias da subescala de auxiliar administrativo. Para ser admitido ao proceso selectivo será necesario reunir os seguintes requisitos: a) Ser español, ou nacional doutro Estado da Unión Europea ou doutro Estado nos termos do artigo 57 do Estatuto Básico do Emprego Público (Lei 7/2007, do 12 de abril). b) Ter cumpridos os dezaseis anos e non exceder, no seu caso, da idade máxima de xubilación forzosa. c) Estar en posesión, ou en condicións de obter na data na que finalice o prazo de presentación de instancias, do título de graduado escolar, formación profesional de primeiro grao ou equivalente. d) Posuir capacidade funcional para o desempeño das tarefas propias do posto de traballo. e) Non ter sido separado, mediante expediente disciplinario, do servizo de calquera das administracións públicas, ou dos órganos constitucionais ou estatutarios das comunidades autónomas, nin atoparse en situación de inhabilitación absoluta ou especial para empregados ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado ou en situación equivalente que impida no seu Estado, nos memos termos, o acceso ao emprego público. Como regra xeral, o cumprimento destes requisitos refírese á data na que remate o prazo de presentación de instancias ou solicitudes de participación e deberá continuarse coa súa titularidade ao longo do procedemento selectivo. Resulta de aplicación o establecido no artigo 56 do Estatuto Básico do Empregado Público.5.1. As persoas que desexen tomar parte do procedemento selectivo desta praza de funcionario de carreira presentarán solicitude no modelo oficial, que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co R. D.707/1979, do 5 de abril.5.2. As solicitudes dirixiranse ao Sr. Alcalde da corporación municipal e presentaranse no Rexistro Xeral do Concello, no prazo de vinte días naturais, contados dende ó seguinte ao da publicación da convocatoria no Boletín Oficial do Estado. Previamente publicaránse as bases íntegras no Boletín Oficial da Provincia da Coruña e un anuncio extractado da convocatoria no Diario Oficial de Galicia.5.3. As instancias tamén se poderán presentar na forma prevista no artigo 38, apartados 4 e 6 da Lei 30/92, do 26 de novembro, do réxime xurídico das administracións públicas e do procedemento administrativo común.5.4. Os dereitos de participación neste proceso fíxanse na contía de 24,90 euros que deberán ingresarse na Tesourería municipal ou mediante transferencia desde calquera entidade bancaria á conta que sinale o Concello. No caso de que o ingreso se fixese nunha oficina bancaria, deberá figurar na solicitude o selo da entidade que xustifique o referido pagamento. Por motivos de integración social e laboral, concederanse a parados de larga duración, cunha antigüidade mínima de un ano, e minusválidos cunha porcentaxe de minusvalía recoñecido superior o 33%, unha bonificación do 10% da contía fixada segundo establece o artigo 5º da Ordenanza Fiscal número 21 reguladora da taxa por dereitos de exame no Concello de Vimianzo. O xustificante do pagamento de tales dereitos xuntarase á instancia presentada. A falta de xustificación do pagamento determinará a exclusión do participante.5.5. Achegarase igualmente unha fotocopia compulsada do DNI ou pasaporte; certificación ou copia compulsada da titulación esixida na convocatoria ou xustificante de petición do mesmo ao Ministerio; e certificación médica actualizada na que se faga constar expresamente que o/a aspirante posúe a capacidade funcional para o desempeño das tarefas propias do posto de traballo ao que concorre.6.1. Rematado o prazo de presentación de solicitudes, o Sr. Alcalde, no prazo máximo dun mes, ditará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días para a súa subsanación, dacordo co previsto no artigo 71 da Lei 30/92, do 26 de novembro.6.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declarase a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarase a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello.7.1. Composición do tribunal: De conformidade co disposto no artigo 4 do RD 896/1991, de 7 de xuño, o tribunal cualificador estará constituido polos seguintes membros: Presidente: Un/unha funcionario/a de administración local con nivel de titulación igual ou superior ao desta praza (titular e suplente). Secretario: Un/ha funcionario/a da corporación con nivel de titulación igual ou superior ao desta praza, que actuará con voz e voto (titular e suplente). Primeiro vogal: Un/unha funcionario/a con habilitación de carácter estatal (titular e suplente). Segundo vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). Terceiro vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). 7.2. Constitución e actuación do tribunal: O tribunal constituirase no lugar e data previsto na resolución sinalada na base anterior. O tribunal cualificador no se poderá constituir nin actuar sen a asistencia de máis da metade dos seu membros. O tribunal resolverá, por maioría dos votos dos membros presentes, tódalas dúbidas que xurdan na aplicación das normas contidas nas presentes bases. Este tribunal está facultado para resolver as cuestión que se susciten durante o proceso selectivo, así como para adoptar as medidas necesarias que garantan a debida orde deste en todo o que non se atope previsto nestas bases. Os seus acordos só poderán ser impugnados polos interesados nos supostos e na forma establecida na Lei de réxime xurídico e procedemento administrativo común.7.3. Abstención e recusación. Os membros do tribunal deberán absterse de intervir e deberán comunicarllo ao Sr. Alcalde, cando concorra algún dos motivos previstos no artigo 28, da lei 30/92, do 26 de novembro, (LRX-PAC), e nas demais disposicións aplicables ao caso. Poderán ser recusados polos aspirantes baseándose nos mesmos motivos e de conformidade co previsto no artigo 29 da Lei 30/92, do 26 de novembro.7.4. Dereitos de asistencia aos tribunais. Os membros do tribunal terán dereito, pola súa concorrencia ás sesións, ao aboamento de asistencias e locomoción, ó abeiro do disposto no Real Decreto 462/2002, do 24 de maio, de indemnizacións por razón de servizo.7.5. Poderá solicitar o asesoramento dos expertos ou especialistas que determine. Asemade, o tribunal, se o estima preciso ou conveniente, poderá dispoñer a incorporación aos seus traballos de asesores ou especialistas que acturán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica.7.6. O tribunal, na súa actuación, axustarase ao establecido nas presentes bases; no non disposto seralle de aplicación a normativa prevista para a formación da vontade os órganos colexiados, tanto na Lei 30/92, do 26 de novembro, como na demais normativa de concordante aplicación.8.1. A orde de actuación determinarase polo Tribunal, unha vez constituido, e inmediatamente antes de comeza-lo procedemento avaliador. A orde de actuación fixarase por sorteo, ou ben poderá acollerse ó sinalado, para este fin, pola Secretaría de Estado para a Administración Pública, segundo prevé o artigo 17 do RD 364/95, do 10 de marzo.8.2.0 procedemento selectivo será a oposición libre.8.3. O día, hora e local en que terá lugar o primeiro exercizo da fase de oposición anunciarase no BOP, cando menos con quince días de antelación á data de comezo do primeiro exercizo. Os aspirantes serán convocados para cada exercizo en chamamento único, sendo excuídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. O tribunal publicará os sucesivos anuncios de celebración do segundo e restantes exercizos exclusivamente no taboleiro de edictos do Concello. O tribunal poderá acordar a lectura por parte dos aspirantes dos exercizos, así como pedirlles aclaracións sobre algún dos aspectos dos temas ou supostos desenvolvidos. A fase de oposición constará de catro exercizos, de carácter obrigatorio e eliminatorio, que serán os seguintes: Consistirá en respostar, durante 60 minutos, dous cuestionario tipo "test" de 50 preguntas, máis 5 de reserva, proposto polo Tribunal e determinado inmediatamente antes do seu comenzo, de temas relacionados coa parte xeral do programa que figura como anexo 1 a estas bases. O tribunal proporá 2 cuestionarios e os/as aspirantes terán dereito a elixir un deles. A tal efecto, o/as aspirantes terán 10 minutos para realizar a elección. O cuestionario rexeitado deberá ser asinado polo/as aspirantes en todas as súas follas, facendo constar a palabra “rexeitado” na cabeceira. Cada pregunta terá 4 alternativas de resposta, das cales só unha será a correcta. Cada resposta acertada puntuarase con 0,20 puntos. Cada resposta errada restará 0,10 puntos. Cada pregunta en branco restará 0,05 puntos. Consistirá en contestar durante 60 minutos a un cuestionario de 10 preguntas curtas relativas ás materias da parte especial do programa (anexo I a estas bases). Cada pregunta acertada puntuarase con 1 punto. O tribunal determinará os cuestionarios con carácter inmediatamente anterior ó comezo deste exercicio. Facilitaranse ós aspirantes 2 cuestionarios, dos que os aspirantes terán dereito a elexir un deles. A tal efecto, o/as aspirantes terán 10 minutos para realizar a elección. O cuestionario rexeitado deberá ser asinado polo/as aspirantes en todas as súas follas, facendo constar a palabra “rexeitado” na cabeceira. Consistirá en resolver, por escrito, dous casos prácticos, a elexir entre catro propostos polo Tribunal, inmediatamente antes do seu comezo, durante un período de tempo de dúas horas, relacionados con materias previstas no anexo I do programa e no que deba acreditarse coñecementos e pericia en relación co rexistro de entrada e saída de documentos, atención ó público, portelo único, manexo de ferramentas de acceso ó eido local, sixpac, consultas catastrais, traslado de acordos. De carácter obrigatorio e eliminatorio, soamente para os aspirantes que non estean en posesión do CELGA 3. Aqueles aspirantes que estivesen en posesión do título acreditativo do nivel de coñecemento da lingua galega CELGA 3 ou equivalente estarán exentos da realización do presente exercicio. Consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. Este exercicio será calificado de “apto” ou “non apto”. 9.1.-Os tres primeiros exercicios son ademais de obrigatorios, eliminatorios, cualificándose de 0 a 10 puntos. Os/as aspirantes que non acaden un mínimo de 5,00 puntos en cada un deles serán eliminados. O cuarto exercicio, previsto para acredita-los coñecementos do idioma galego e da linguaxe administrativa galega é obrigatorio (só para os aspirantes que non estivesen en posesión do título acreditativo do nivel de coñecemento da lingua galega CELGA 3 ou equivalente) e eliminatorio, e calificarase de apto ou non apto.9.2.-A cualificación de cada exercicio obterase pola media aritmética da puntuación outorgada por cada un dos membros do Tribunal asistentes. Esta cualificación constará na acta de cada sesión.9.3.-A cualificación definitiva estará determinada pola suma das puntuacións obtidas en cada un dos exercicios da oposición. Esta puntuación final publicarase no taboleiro de edictos do Concello.9.4.-Por razóns de celeridade, coa conformidade de tódolos aspirantes, o Tribunal poderá decidir motivadamente, pasar dun exercicio a outro, aínda que non transcorrese o prazo establecido regulamentariamente.9.5.-O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito.9.6.-O desenvolvemento da fase de oposición coa relación de exercicios, así como, a puntuación outorgada e a proposta que se eleve á Alcaldía-Presidencia, recollerase razoadamente nunha acta, que se levantará ó efecto, elevando a identificación do/a aspirante aprobado/a á Alcaldía-Presidencia.10.1.-No prazo máximo de vinte días naturais contados dende a publicación no diario oficial correspondente da proposta de resolución efectuada polo tribunal avaliador do proceso selectivo, o aspirante proposto como elixido ou seleccionado neste proceso, deberá aporta-la documentación acreditativa de que reúne os requisitos esixidos na convocatoria nos termos reflectidos na precedente base cuarta.10.2.-Se a persoa elixida nesta oposición non presenta a documentación requirida no prazo preceptuado, agás causa de forza maior ou caso fortuíto, non poderá ser nomeado funcionario titular da praza obxecto desta convocatoria; sen prexuízo da responsabilidade na que puidese ter incorrido por falsidade na solicitude.11.1.-Despois de emitida ou efectuada a proposta de resolución polo tribunal avaliador do proceso selectivo e achegada a documentación preceptiva, a Alcaldía-Presidencia ditará resolución motivada efectuando nomeamento para titular da praza, de conformidade coa antedita relación de aprobados efectuada polo tribunal (ó abeiro do artigo 102 da Lei 7/85, do 2 de abril, na redacción que lle deu a Lei 14/2000, do 29 de decembro). Dito nomeamento será publicado no diario oficial correspondente, e notificado ó/á aspirante proposto.11.2.-En todo caso, a resolución deste proceso selectivo será motivada con referencia ó cumprimento das normas regularnentarias e das bases da convocatoria.11.3.-O/a funcionario/a seleccionado tomará posesión, como máximo, no prazo dun mes días contado dende a última publicación do nomeamento no diario oficial correspondente.11.4.-Unha vez efectuado o nomeamento e tomado posesión darase cumprimento á Lei 53/84, do 26 de decembro, sobre incompatibilidades.12.1.-Contra as presentes bases poderán interpoñe-las persoas lexitimadas directamente recurso contencioso-administrativo, diante da Sala do Contencioso- Administrativo do Tribunal Superior de Xustiza de Galicia ou ben, diante do Xulgado do contencioso Administrativo con sede na capital da provincia ( no caso de que se enteda que estas bases non teñan a natureza de disposición xeral), no prazo de dous meses contados dende a publicación destas. Isto sen prexuízo dos recurso que se poidan formular contra a resolución da Alcaldía-Presidencia aprobatoria delas. En calquera caso, as persoas lexitimadas, poderán formular calquera outra acción que estimen procedente.12.2.-Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Administracións Públicas e procedemento administrativo común. O tribunal queda autorizado para aclarar as dúbidas que xurdan na interpretación destas bases no eido da súa aplicación ó proceso avaliador, asi como, para toma-los acordos necesarios para o seu bo desenvolvemento, determinando o modo de proceder, nos casos non previstos. - As presentes bases serán obxecto de publicación íntegra no Boletín Oficial da Provincia. - O anuncio da convocatoria efectuarase no Boletín Oficial do Estado e tamén no DOG ("ex" artigo 233.3 da Lei 5/1997, do 22 de xullo, de administración local de Galicia). -O prazo para presentar solicitudes contarase dende a publicación da convocatoria no Boletín Oficial do Estado. - A proposta de resolución efectuada polo tribunal avaliador do proceso selectivo publicarase no Boletín Oficial da Provincia. - O nomeamento de funcionario titular da praza obxecto destas bases efectuarase no Boletín Oficial da Provincia e no Diario Oficial de Galicia. - Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Vimianzo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Vimianzo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Vimianzo, Praza do Concello nº 6, 15129, Vimianzo. No non previsto nestas bases rexerá de modo complementario e supletorio a lexislación de réxime local, da comunidade autónoma e estatal. Tema 1.-A Constitución española: estructura e contido. Principios xerais. O seu carácter normativo. A reforma constitucional. Tema 2.-Dereitos e deberes fundamentáis dos españois: principios xerais. Concepto. Catalogación. Estudio dos diversos grupos. Garantía dos dereitos e libertades. Tema 3.-A Coroa: carácter, sucesión e proclamación. Rexencia. Funcions. Especial referencia a reforma constitucional da coroa. Tema 4.-As Cortes xerais: órganos e funcións a potestade lexislativa. Funcionamento e composición das Cortes Xerais Tema 5.-O Goberno: concepto e regulación. Integración. Cesamento do Goberno. Responsabilidade. Funcións do Goberno. Deberes. A Administración do Estado: concepto e a súa diferenciación co Goberno. Regulación constitucional. Tema 6.-O Poder xudicial: regulación Constitucional da xustiza. Principios da organización xud¡cial. O Consello Xeral do Poder xudicil Tema 7.-Organización Territorial do Estado: esquema xeral. Principios constitucionais. Os estatutos de autonomía: o seu significado, elaboración, contido e reforma. Enumeración das comunidades autónomas. Tema 8.- Referencia a outros órganos constitucionais do Estado: O Ministerio fiscal. O defensor do pobo. O tribunal de Contas Tema 9.-O sistema presupuestario: o sistema Tributario. Referencia á facenda local. A autonomia e suficiencia financieira local. Tema 10.-A Administración Local: entidades que comprende. Principios constitucionais. Regulación. Tema 11.-Principios de actuacións da administración pública. O procedemento administrativo: concepto e principios xerais. Clases de procedementos. Normas reguladoras. Fases do procedemento administrativo. Idea dos procedementos especiais. O silencio administrativo. Tema 12.-O acto administrativo. Concepto. Clases. Elementos, requisitos. modificacións e reforma. Tema 13.-A teoría da invalidez do acto administrativo: actos nulos e anulables. Regulación. Convalidación. Tema 14.- Formas da accion administrativa. Fomento. Policia. Servizos Públicos. As propiedades administrativas. Tema 15.-A Provincia no réxime local: organización e competencias. Organos de goberno. Composición. Eleccións, cese. Funcións. Tema 16.-O municipio: organización e competencias. Término municipal. A poboación, o empadroamento. Outras entidades locais Tema 17.- A gobernanza municipal: O alcalde e o pleno. Xunta de goberno local. Os tenentes alcalde. Os concellos delegados. Comisións informativas. Funcionamento dos organos colexiados municipais Tema 18.-Ordenanzas e regulamentos das entidades locais: clases. Procedemento e elaboración e aprobación. Os bandos: natureza e significado. Tema 19.- A contratación administrativa na esfera local. Facendas locais. Ingresos e gastos. Tema 20.- Os dereitos e deberes dos veciños no ámbito local: información e participación cidadá. A atención o público: recollida de información e reclamación administrativa. O portelo unico, funcionamento. O Eido local. O convenio de colaboración coa Deputación Provincial para o rexistro de documentos. O acceso o SIXPAC asi como o acceso á información catastral. Tema 21.-A comunicación na Administración: ideas xerais. A comunicación telefónica e a escrita. Outras formas de comunicación.0 expediente administrativo. O uso correcto da linguaxe administrativa. Tema 22.-O rexistro de documentos: concepto e funcionamento. Requisitos na presentación de documentos. Posibilidades de achegar copias dos documentos que presenten xunto coas solicitudes, escritos e comunicacións. Obrigatoriedade de termos e prazos. Concepto. Tema 23.-O arquivo: concepto. Clases de arquivo e funcionamento. Principais criterios de ordenación. Os arquiVos de xestión. O dereito dos cidadáns ó acceso de arquivos e rexistros. Tema 24.- Libros de actas e resolucións. Certificacións, comunicacións, notificacións e publicacións dos acordos municipais. Tema 25.-A función pública local e a súa organización: dereitos e deberes dos funcioanarios locais. O persoal o servizo do concello de Vimianzo. A estructura da organización administrativa do concello de Vimianzo Para tomar parte no proceso selectivo para cubrir unha praza de auxiliar administrativo, sistema de acceso: oposición libre. "Don/Dona., con DNI número. veciño/a de. con enderezo a efectos de notificación en. teléfono número. Expón: Que enterado/a da convocatoria para cubrir unha praza de auxiliar administrativo (escala de administración xeral, subescala de auxiliar administrativo, posto de auxiliar de servizos xerais), co carácter de funcionario de carreira e polo sistema de oposición, acceso libre, publicada no Boletín Oficial do Estado número., de data., desexo participar en dita selección e con tal obxecto manifesto que: 1.-Reúno todos e cada uns dos requisitos da convocatoria.2.-Comprométome, no caso de obte-la praza, a prestar xuramento ou promesa de conformidade co RD 70/1979. Igualmente e para que a presente solicitude sexa admitida a trámite, achego os seguintes documentos: a) Fotocopia compulsada do DNI. b) Fotocopia compulsada do título de graduado escolar, formación profesional de 1.º grao ou equivalente. c) Xustificante de ter ingresado na tesourería municipal os dereitos de exame por importe de 24,90 euros. d) Certificación médica actualizada no que se faga constar que o/a aspirante posúe a capacidade funcional para o desempeño das tarefas propias do posto de traballo. e) Título acreditativo do nivel de coñecemento de galego CELGA 3 ou equivalente, no caso de posuílo. Señor alcalde-presidente do Concello de Vimianzo. Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. Vimianzo, 20 de outubro de 2010. O alcalde Alejandro Rodríguez Lema.